
ΠΕΡΙΕΧΟΜΕΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Καθορισμός όρων και περιορισμών δομήσεως των οικο¬ 
πέδων του εγκεκριμένου ρυμοτομικού σχεδίου Ληξουρίου 
(Ν. Κεφαλληνίας). 1 

Καθορισμός όρων και περιορισμών δομήσεως των οικο¬ 
πέδων του εγκεκριμένου ρυμοτομικού σχεδίου Αργο¬ 
στολιού (Ν. Κεφαλληνίας) και τροποποίηση του από 
25.7.1984 Π. Δ/τος (ΦΕΚ 446/Δ). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

' ( 1 ) 
Καθορισμός όρων και περιορισμών δομήσεως των οικοπέδων 

του εγκεκριμένου ρυμοτομικού σχεδίου Ληξουρίου (Ν. 

Κεφαλληνίας). 

• 1 Ο ΠΡΟΕΔΡΟΣ 

> ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ.» της 17 Ιουλίου 1923, όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα του 
9, 11 και 85 Α. 

2. Τις διατάξεις του Ν. Δ/τος 8/1973 «περί Γ.Ο.Κ.» 
όπως τροποποιήθηκε με το Ν. Δ/γμα 205/1974 (ΦΕΚ 363/ 
Α) και ειδικότερα τα άρθρα 21, 22 (παρ. 3), 25β, 79 (παρ. 
1, 2, 3, 4 και 5) 80 και 87 αυτού. 

3. Τις διατάξεις του Ν. 651/77 (ΦΕΚ 207/Α) και 
ειδικότερα το άρθρο 12. 

4. Τις διατάξεις του Ν. 1032/1980 «περί συστάσεως 
Τπουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα του 2, 3 και 7. 

5. Την υπ’ αριθ. 60826/2428/84 απόφαση του Υπουρ¬ 
γού Χωροταξίας, Οικισμού και Περιβάλλοντος με θέμα 
«Εξαίρεση από την αρμοδιότητα του Νομάρχη της τροπο- 
ποιησεως και καθορισμού όρων δομήσεως στο Ληξούρι του 
Νομού Κεφαλληνίας» (ΦΕΚ 664Β). 

6. Την υπ’ αριθ. οικ. 75724/1151/30.12.1983 κοινή από¬ 
φαση των Υπο ;ργών Προεδρίας της Κυβερνήσεως και Χωρο¬ 
ταξίας, Οικισμού και Περιβάλλοντος «Κωδικοποίηση - 
τροποποίηση και συμπλήρωση συλλογικών οργάνων Γνωμο- 


δοτικής, αποφασιστικής αρμοδιότητας Υπουργείου Χωρο¬ 
ταξίας, Οικισμού και Περιβάλλοντος, σε ενιαίο κείμενο» 
(ΦΕΚ 767/Β) και ειδικότερα το άρθρο 5. 

7. Την υπ’ αριθ. 456/1984 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Την υπ’ αριθ. 34/1985 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Καθορίζονται οι όροι και περιορισμοί δομήσεως των οικο¬ 
πέδων που βρίσκονται μέσα στο εγκεκριμένο ρυμοτομικό 
σχέδιο Ληξουρίου (Ν. Κεφαλληνίας) κατά τομείς I και II 
όπως φαίνονται στο σχετικό πρωτότυπο διάγραμμα σε κλί¬ 
μακα 1 : 1000 που θεωρήθηκε από τον Προϊστάμενο της 
Δ/νσεως Πολεοδομικών Εφαρμογών με την υπ’.αριθ. 4363/ 
1985 πράξη του και που συνοπτικό του αντίτυπο δημο¬ 
σιεύεται με το παρόν διάταγμα ως κάτωθι: 

ΤΟΜΕΑΣ I : 

α) Μέγιστος επιτρεπόμενος αριθμός ορόφων των κτι¬ 
ρίων δύο (2). Σε περίπτωση ισογείου χρησιμοποιουμένου 
ως καταστήματος δεν επιτρέπεται η προσαύξηση του με¬ 
γίστου ύψους για την κατασκευή ανοιχτού εξώστη (πατα¬ 
ριού). 

β) Συντελεστής δομήσεως ένα και σαράντα εκατοστά · 
(1,40). 

Στον τομέα 1 επιτρέπεται η δημιουργία καταστημάτων 
τοπικής κλίμακας μόνο με την προϋπόθεση ότι δεν οχλούν. 
Προκειμένου να χορηγηθεί οικοδομική - άδεια στην οποία 
περιλαμβάνεται και η δημιουργία καταστήματος, είτε 
σε περίπτωση που ζητείται η αλλαγή χρήσης για κατάσ¬ 
τημα, απαιτείται και η έγκριση της Επιτροπής Ενασκήσεως 
Αρχιτεκτονικού Ελέγχου, για την παραπάνω χρήση. 

ΤΟΜΕΑΣ II : 

1. Μέγιστος επιτρεπόμενος αριθμός ορόφων των κτιρίων 

δύο (2). 1 

2. Συντελεστής δομήσεως ένα και σαράντα εκατοστά 

(1,40). 

3. Επιβάλλονται εξωτερικές στοές καθ’ όλο το ύψος του 
ισογείου των οικοδομών που βρίσκονται στα οικοδομικά 
τετράγωνα του τομέα αυτού και φαίνονται με κόκκινη δια¬ 
κεκομμένη γραμμή στο ίδιο διάγραμμα που μνημονεύεται 
παραπάνω. 

4. Η μελέτη ανεγέρσεως ή προσθήκης κτισμάτων υπο- 
κεινται στον έλεγχο της Επιτροπής Ενασκήσεως Αρχι¬ 
τεκτονικού Ελέγχου (ΕΕΑΕ). 

ΕΦΗΜΕΡ1Σ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΤΕΤΑΡΤΟΝ) 


5. Για την εκτέλεση κάθε εργασίας επισκευής των όψεων 
του κτιρίου, καθώς και για εξωτερικούς χρωματισμούς απαι¬ 
τείται οικοδομική άδεια που εκδιδεται μετά απο έγκριση της 
Επιτροπής Ενασκήσεως Αρχιτεκτονικού Ελέγχου (Ε.Ε.Α. 

Ε). 

6. Ο έλεγχος για τη μορφολογία των κτιρίων επεκτεί- , 
νεται σε όλες*τις όψεις του κτιρίου (πρόσοψη, όψη σε ακά¬ 
λυπτα). 

7. Οι αναλογίες ανοιγμάτων στις όψεις των κτιρίων πρέ¬ 
πει να έχουν σχέση πλάτους προς ύψος 1 : 1,50 ως 1 . 2. 

8. Δεν επιτρέπεται η κατασκευή κλειστών εξωστών. 

9. Σε περίπτωση προσθήκης σε υπάρχον κτίριο, η Επι¬ 
τροπή Ενασκήσεως Αρχιτεκτονικού Ελέγχου κρίνει για την 
ανάγκη αναμορφώσεως του υπάρχοντος σύμφωνα με τους 
περιορισμούς που επιβάλλονται στον τομέα αυτό. 

- 10. Κάθε έργο υποδομής που εκτελείται από Οργανισμό 

Κοινής Ωφέλειας (ΔΕΗ, ΟΤΕ, και ΟΤΑ) και γενικά κάθε 
εργασία που αφορά τη διαμόρφωση, τροποποίηση η ανά¬ 
πλαση κοινοχρήστων χώρων εγκρινεται απο.την Επιτροπή 
Ενασκήσεως Αρχιτεκτονικού Ελέγχου (Ε.Ε.Α.Ε.). 

• Άρθρο 2. 

Για τους τομείς I και II καθορίζονται επιπλέον των ανω¬ 
τέρω και τα εξής : ν - 

1. Δεν επιτρέπεται στους παραπάνω τομείς καμμιά 
άλλη προσάύξηση του μεγίστου ύψους, εκτός απο την επι¬ 
τρεπόμενη προσαύξηση■αυτού για την κατασκευή της υπο¬ 
χρεωτικής στέγης. 

2. Δεν επιτρέπεται καμμιά παρέκκλιση από τον μέγιστο 
επιτρεπόμενο αριθμό ορόφων και του συντελεστή δομήσεως 
των οικοδομών, πλην τών κτιρίων κοινής ωφέλειας. 

3. Δεν επιτρέπεται η διαμόρφωση του κτιρίου επί υποστη- 

λωμάτων (ΡΙΕΟΤΙδ). ■·.. · 

4. Δεν επιτρέπεται η διαμόρφωση ανοικτών εξωστών σε 
όλο το μήκος της όψης του κτιρίου ή και περιμετρικά στις 
περιπτώσεις γωνιαίων οικοπέδων. 

5. Δεν επιτρέπεται η κατασκευή συρομένων κουφωμάτων 
και ρολλών. στις όψεις των κτιρίων. 

6. Τα στηθαία των ανοικτών εξωστών, των κλιμάκων και 
των εν γένει. κιγκλιδωμάτων κατασκευάζονται σιδηρά ή 
ξύλινα και δεν χρησιμοποιείται άλλο υλικό πληρώσεώς τους. 


7. Επιγραφές καταστημάτων, διαφημίσει:, πινακίδες και 
φωτεινές επιγραφές επιτρέπονται μόνο εφόσον διαμορφώ¬ 
νονται σε αρμονική σχέτη και διάταξη ως προς την όψη του 
κτιρίου και πάντως οπωσδήποτε υπό την έγκριση της Επι¬ 
τροπής Ενασκήσεως Αρχιτεκτονικού Ελέγχου (Ε.Ε.Α.Ε.) 
όσον αφορά τη μορφή, το περιεχόμενο και τη θέση τους. 

8. Η κατασκευή της υποχρεωτικής στέγης, γίνεται σύμ¬ 
φωνα με τα παραδοσιακά πρότυπα. 

9. Στην περίπτωση ανεγέρσεως καταστημάτων, δεν επι¬ 

τρέπεται η διαμόρφωση, των όψεων με υαλοπίνακες καθ’ όλο 
το ύψος του καταστήματος. Εφ’ όσον κατασκευάζεται 
ανοικτός εσωτερικός εξώστης, ο φωτισμός του χώρου ε¬ 
ξασφαλίζεται με διαμόρφωση ανοιγμάτων σε σχέση πλήρους 
προς άνοιγμα τουλάχιστον 1:1- . · 

10. 0 τυχόν εσωτερικός εξώστης της προηγουμένης παρα¬ 
γράφου διατάσσεται υποχρεωτικά στην πρόσοψη του κτι¬ 
ρίου. 

11. Για την έκδοση οικοδομικής άδειας για κατάστημα 
είτε αλλαγή χρήσης για το σκοπό αυτό, απαιτείται η μελέτη 
να εγκριθεί από την Επιτροπή Ενασκήσεως Αρχιτεκτονικού 
Ελέγχου (Ε.Ε.Α.Ε.). 

12. Οποιαδήποτε παρέκκλιση που αφορά τους μορφο- 
λογικούς και μόνο περιορισμούς'στους τομείες I και II υπό- 
κειται στην έγκριση της αρμόδιας Επιτροπής Ενασκήσεως 
Αρχιτεκτονικού Ελέγχου (Ε.Ε.Α.Ε.). 

Άρθρο 3. 

Οικοδομικές άδειες που έχουν εκδοθεί μέχρι την ημέρα 
δημοσίευσης του παρόντος διατάγματος με τους προγενέστε¬ 
ρα ισχύοντες όρους δόμησης δύνανται να εκτελουνται όπως 
έχουν εκδοθεί υπό τον όρο της υποχρεωτικής στέγης. 

Άρθρο 4; ' . 

Η ισχύς του διατάγματος αυτού αρχίζει από τη δημοσίευ¬ 
σή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτελεση του παρόντος δια¬ 
τάγματος. 

Αθήνα, 16 Φεβρουάριου 1985 . 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ . 

ΚΠΝΣ7ΑΝ73ΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑ! ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

·“ ΕΥΑΓΓΕΛΟΣ ΚΟΥΛΟΥΙΗΠΗΣ 

( 2 ) 

Καθορισμός όρων και περιορισμών δομήσεως των οικοπέδων 

του εγκεκριμένου ρυμοτομικού σχεδίου Αργοστολιού 

(Ν. Κεφαλληνίας) και τροποποίηση του από 25.7.1984 

Π. Δ/τος (ΦΕΚ 446/Δ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων 
κ.λπ.» της 17 Ιουλίου 1923 όπως μεταγενέστερα τροποποιή¬ 
θηκαν και συμπληρώθηκαν και ειδικότερα τα άρθρα του 
9, 10 (παρ. 2), 11, 14 (παρ. 1), 17 και 85Α. 

2. Τις διατάξεις του Ν. Δ/τος 8/1973 «περί Γ.Ο.Κ.» 
όπως τροποποιήθηκε με το Ν.Δ. 205/1974 (ΦΕΚ 363/Α) 
και ειδικότερα τα άρθρα 21, 22 (παρ. 3), 25Β, 79 (παρ. 
1, 2, 3, 4 και 5 ) και 80. 

3. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» 
(ΦΕΚ 57/Α) και ειδικότερα τα άρθρα του 2, 3 και 7. 

4. Τις διατάξεις του Ν. 651/1977 «περί καταργήσεως 
του Ν. Δ/τος 349/1974, τροποποιήσεως των «περί αυθαι¬ 
ρέτων οικοδομικών κατασκευών διατάξεων και ρυθμίσεως 
συναφών θεμάτων» (ΦΕΚ 207/Α) και ειδικότερα το άρθρο 
12 . 

5. Την υπ’ αριθ. Οικ. 75724/1151/30.12.1983 κοινή 
απόφαση των Υπουργών Προεδρίας της Κυβερνήσεως και 
Χωροταξίας, Οικισμού και Περιβάλλοντος «Κωδικοποίηση - 
τροποποίηση και συμπλήρωση συλλογικών οργάνων Γνω- 
μοδοτικής Αποφασιστικής αρμοδιότητας Υπουργείου Χω¬ 
ροταξίας, Οικισμού και Περιβάλλοντος σε ενιαίο κείμενο» 
(ΦΕΚ 767/Β) και ειδικότερα το άρθρο 5. 

6. Την υπ’ αριθ. 457/1984 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Τις υπ’ αριθ. 627/1984 και 35/1985 γνωμοδοτήσεις 
του Συμβουλίου της Επικράτειας, με πρόταση του Υπουρ¬ 
γού Χωροταξίας, Οικισμού και Περιβάλλοντος, αποφα¬ 
σίζουμε : 

Άρθρο 1. 

Καθορίζονται όροι και περιορισμοί δομήσεως των οικο¬ 
πέδων που βρίσκονται μέσα στο εγκεκριμένο ρυμοτομικό 
σχέδιο Αργοστολιού (Ν. Κεφαλληνίας) κατά τομείς I, II, 
III. και IV, όπως φαίνονται στο σχετικό πρωτότυπο διά¬ 
γραμμα σε κλίμακα 1 : 5.000, που θεωρήθηκε από τον Προϊσ¬ 
τάμενο της Διευθύνσεως Πολεο'δομικών Εφαρμογών με την 
υπ’ αριθ. 4364/1985 πράξη του και που συνοπτικό του αντί¬ 
τυπο δημοσιεύεται με το παρόν διάταγμα, ως κάτωθι : 

' 1. Τομέας I : 

α) Μέγιστος επιτρεπόμενος:αριθμός ορόφων των κτιρίων 
ένας (1). 

β) Συντελεστής δομήσεως επτά δέκατα (0,7). 

Τομέας II : 

α) Μέγιστος επιτρεπόμενος 1 αριθμός' ορόφων των κτι¬ 
ρίων δύο (2). Στην περίπτωση ισογείου χρησιμοποιουμένου 
ως καταστήματος σε όλη την κυρία όψη του κτιρίου ή σε 
περίπτωση γωνιαίου κτιρίου καθ’ όλη τη μία των κυρίων 
όψεων αυτού μετά ανοικτού εξώστου σε αυτό ή εγκαταστά- 
σεως κεντρικού συστήματος κλιματισμού του κτιρίου ή και 
διαμορφώσεως του χώρου του ισογείου σε υποστυλώματα 
για στάθμευση αυτοκινήτων, δεν επιτρέπεται η προσαύξηση 
του μεγίστου ύψους του κτιρίου κατά δύο (2) μέτρα, όπως 
προβλέπεται από το άρθρο 22 παρ. 1 του Ν.Δ. 8/1973 «περί 
Γ.Ο.Κ.». 

β) Συντελεστής δομήσεως ένα και σαράντα εκατοστά 
(1,40). 


Τομέας III : 

α) Μέγιστος επιτρεπόμενος αριθμός ορόφων των κτι¬ 
ρίων δύο (2). Στην περίπτωση ισογείου χρησιμοποιουμένου 
ως καταστήματος καθ’ όλη την κυρία όψη του* κτιρίου ή σε 
περίπτωση γωνιαίου κτιρίου καθ’ όλη τη μία των κυρίων 
όψεων αυτού μετά ανοικτού εξώστου σε αυτό ή εγκαταστά- 
σεως κεντρικού συστήματος κλιματισμού του κτιρίου ή και 
διαμορφώσεως του χώρου του ισογείου σε υποστυλώματα 
για στάθμευση αυτοκινήτων, δεν επιτρέπεται η προσαύξηση 
του μεγίστου ύψους του κτιρίου κατά δύο (2) μέτρα για τα 
κτίρια που έχουν πρόσωπο : α) στο τμήμα της οδιύ Βασ. 
Σοφίας μεταξύ της πλατείας και της οδού Μομφεράτου, β) 
στο τμήμα της οδού 21ης Μαΐου μεταξύ της πλατείας και 
της παραλιακής οδού και γ) στο τμήμα της οδού Παν. 
Βαλλιάνου μεταξύ της πλατείας και της οδού Γ. Γερμάνη, 
όπως φαίνεται στο ίδιο διάγραμμα. 

β) Συντελεστής δομήσεως ένα και σαράντα εκατοστά 
(1,40). 

Τομέας IV: 

α) Μέγιστος επιτρεπόμενος αριθμός ορόφων των κτιρίων 
τρείς (3). Στην περίπτωση ισογείου χρησιμοποιουμένου ως 
κατάστημα σε όλη την κυρία όψη του κτιρίου ή σε περίπτωση 
γωνιαίου κτιρίου καθ’ όλη τη μία των κυρίων όψεων αυτού 
μετά ανοικτού εξώστου σε αυτά ή εγκαταστάσεως κεντρι¬ 
κού συστήματος κλιματισμού του κτιρίου ή και διαμορφώ- 
σεως του χώρου του ισογείου σε υποστυλώματα για στάθμευ¬ 
ση αυτοκινήτων, δεν επιτρέπεται η προσαύξηση του μεγίστου 
όψους του κτιρίου κατά δύο (2) μέτρα. 

β) Συντελεστής δομήσεως ένα και οκτώ δέκατα (1,8). 

γ) Σε οικόπεδα γωνιαία, ο μέγιστος αριθμός ορόφων 
που αντιστοιχεί στην πρόσοψη που εμπίπτει στον τομέα αυτό, 
εφαρμόζεται και στην κάθετη οδό, στο μήκος και μόνο της 
όψης του γωνιακού οικοπέδου και όχι του ομόρου του και 
εφόσον το μήκος αυτής δεν υπερβαίνει τα δέκα έξη (16) 
μέτρα. 

δ) Επιβάλλονται εξωτερικές στοές καθ’ όλον το ύψος του 
ισογείου των οικοδομών που βρίσκονται στο τομέα αυτό. 

δ) Δεν επιτρέπεται η διαμόρφωση του τρίτου ορόφου σε 
εσοχή, είναι όμως αυτή δυνατή σύμφωνα με τα συνοδευτικά 
τέσσερα (4) σχεδιαγράμματα που δημοσιεύονται ως.παραρ¬ 
τήματα του διαγράμματος αυτού. 

2. Δεν επιτρέπεται στους παραπάνω τομείς καμμία 
άλλη προσαύξηση του μεγίστου ύψους εκτός από την επι¬ 
τρεπόμενη προσαύξηση αυτού για την κατασκευή της υπο¬ 
χρεωτικής στέγης. 

3. Δεν επιτρέπεται καμμία παρέκκλιση όσον αφορά το 
μέγιστο επιτρεπόμενο αριθμό ορόφων και το συντελεστή 
δομήσεως των οικοδομών, πλην των κτιρίων κοινής ωφέ¬ 
λειας για τις παρεκκλίσεις των οποίων ισχύουν οι όροι και 
η διαδικασία που προβλέπεται από τις διατάξεις του Ν. Δ/τος 
8/1973 «περί Γ.Ο.Κ.». 

4. Δεν επιτρέπεται η διαμόρφωση του κτιρίου επί υποσ¬ 
τυλωμάτων (ΡΙΚΟΤΙ5). 

5. Δεν επιτρέπεται η διαμόρφωση ανοικτών εξωστών 
σε όλο το μήκος της όψης του κτιρίου ή και περιμετρικά στις 
περιπτώσεις γωνιακών οικοπέδων. 

6. Δεν επιτρέπεται η κατασκευή συρομένων κουφωμάτων 
και ρολλών στις όψεις των κτιρίων. Επίσης δεν επιτρέπεται 
η κατασκευή κουφωμάτων με πλαστικές περσίδες. 

7. Τα στηθαία των ανοικτών εξωστών, των κλιμάκων 
και των εν γένει κιγκλιδωμάτων κατασκευάζονται σιδηρά ή 
ξύλινα και δεν χρησιμοποιείται άλλο υλικό πληρώσεώς τους. 

8. Επιγραφές καταστημάτων, διαφημιστικές πινακίδες 
και φωτεινές επιγραφές επιτρέπονται μόνο εφόσον διαμορ¬ 
φώνονται σε αρμονική σχέση και διάταξη ως προς την όψη 
του κτιρίου και πάντως οπωσδήποτε υπό την έγκριση της 

Ετ τροπής Ενασκήσεως Αρχιτεκτονικού Ελέγχου (Ε.Ε.Α.Ε.) 
όσον αφορά τη μορφή, το περιεχόμενο και τη θέση τους. 

' 9. Η κατασκευή της υποχρεωτικής στέγης, γίνεται σύμ¬ 
φωνα με τα παραδοσιακά πρότυπα. 

10. Στην περίπτωση ανέγερσης καταστημάτων, δεν 
επιτρέπεται η διαμόρφωση των όψεων με υαλοπίνακες καθ’ 
όλο το ύψος του καταστήματος. Εφόσον κατασκευάζεται 
α >οικτός εσωτερικός εξώστης, ο φωτισμός του χώρου εξασ- 
φ ιλίζεται με διαμόρφωση ανοιγμάτων σε σχέση πλήρους 
π_ιος άνοιγμα τουλάχιστον 1:1. 

11. Ο τυχόν εσωτερικός εξώστης της προηγουμένης 
παραγράφου διατάσσεται υποχρεωτικά στην πρόσοψη του 
κτιρίου. 

12. Για την έκδοση οικοδομικής άδειας για κατάστημα, 
είτε αλλαγή χρήσης για το σκοπό αυτό, απαιτείται η μελέτη 
να εγκριθεί από την Επιτροπή Ενασκήσεως Αρχιτεκτονικού 
Ελέγχου (Ε.Ε.Α.Ε.). 

13. Σε όλους τους τομείς επιτρέπεται μετά από έγκριση 
της Επιτροπής Ενασκήσεως Αρχιτεκτονικού Ελέγχου (Ε.Ε. 
Α.Ε.) η κατασκευή μέσα στον όγκο της στέγης βοηθητικών 
χώρων, εφόσον αυτοί αποτελούν ενιαία κατοικία με τον υπο¬ 
κείμενο όροφο. 

14. Οποιαδήποτε παρέκκλιση που αφορά τους μορφολο- 
γικόύς περιορισμούς όλων των τομέων υπόκειται στην 
έγκριση της αρμόδιας Επιτροπής Ενασκήσεως Αρχιτεκτονι¬ 
κού Ελέγχου (Ε.Ε.Α.Ε. (). 

15. Κάθε έργο υποδομής που εκτελείται από Οργανισμό 
κοινής ωφελείας (ΔΕΗ, ΟΤΕ και ΟΤΑ) και γ.ενικά κάθε 
εργασία που αφορά τη διαμόρφωση, τροποποίηση ή ανάπλαση 
κοινοχρήστων χώρων εγκρίνεται από την Επιτροπή Ενασ¬ 
κήσεως Αρχιτεκτονικού Ελέγχου (Ε.Ε.Α.Ε.). 

Άρθρο 2. 

1. Στο τομέα II επιτρέπεται η δημιουργία καταστη¬ 
μάτων. Προκειμένου να χορηγηθεί οικοδομική άδεια στην 
οποία περιλαμβάνεται και η δημιουργία καταστήματος, 
είτε σε περίπτωση που ζητείται η αλλαγή χρήσης για κατάσ¬ 
τημα, απαιτείται και η έγκριση της Επιτροπής Ενασκήσεως 
Αρχιτεκτονικού Ελέγχου για την παραπάνω χρήση. 

2. Στους τομείς III και IV επιβάλλονται οι εξής περιο¬ 
ρισμοί : 

α) Η μελέτη ανέγερσης ή προσθήκης κτισμάτων υπό- 
κειται στον .Έλεγχο της Επιτροπής Ενασκήσεως Αρχι¬ 
τεκτονικού Ελέγχου (Ε.Ε.Α.Ε.). 

β) Για την εκτέλεση κάθε εργασίας επισκευής των όψεων 
του κτιρίου καθώς και για εξωτερικούς χρωματισμούς απαι¬ 
τείται οικοδομική άδεια που εκδίδεται μετά από έγκριση 
της Επιτροπής Ενασκήσεως Αρχιτεκτονικού Ελέγχου (Ε. 
Ε.Α.Ε.). 

γ) Ο έλεγχος της μορφολογίας των κτιρίων επεκτεί- 
νεται σε όλες τις όψεις του κτιρίου .(πρόσοψη, όψη σε ακά¬ 
λυπτο). 

δ) Οι αναλογίες ανοιγμάτων στις όψεις των κτιρίων πρέ¬ 
πει να έχουν σχέση πλάτους προς ύψος 1 : 1,5 έως'1 : 2. 

ε) Δεν επιτρέπεται η κατασκευή κλειστών εξωστών. 

ατ) Σε περίπτωση προσθήκης σε υπάρχον κτίριο η Επι¬ 
τροπή Ενασκήσεως Αρχιτεκτονικού Ελέγχου κρίνει περί της 


ανάγκης αναμόρφωσης, του υπάρχοντος σύμφωνα με τους 
περιορισμούς που επιβάλλονται στους τομείς αυτούς. 

Άρθρο 3. 

Τροποποιείται και συμπληρώνεται το άρθρο 1 του από 
25.7.84 Π. Δ/τος «Επιβολή στέγης σ’ όλες τις ανεγειρό- 
μενες οικοδομές του Νομού Κεφαλληνίας» (ΦΕΚ 446/Δ), 
ως εξής : 

1. Στο τέλος της παραγράφου 1 εδάφιο β προστίθεται 
εδάφιο γ ως κάτωθι : 

«γ) Απαγορεύεται η συνέχιση των οικοδομικών εργα¬ 
σιών οι οποίες ακολουθούν τις εργασίες του φέοοντος οργα¬ 
νισμού και εάν προηγουμένως δεν έχουν τελειώσει οι εργα¬ 
σίες κατασκευής της στέγης του κτιρίου». 

2. Το πρώτο εδάφιο της παραγράφου 3 αντικαθίσταται 
ως εξής : 

,«3. Για τις οικοδομές που βρίσκονται εντός του εγκερι- 
μένου ρυμοτομικού σχεδίου επιτρέπεται η προσαύξηση 
του μέγιστου επιτρεπόμενου ύψους των οικοδομών μόνο 
καθ’ ό μέρος είναι απαραίτητη για την κατασκευή της προ- 
βλεπόμενης από τις διατάξεις τύυ παρόντος στέγης χωρίς 
να δύναται η προσαύξηση αυτή να υπερβεί εν πάση περίτ 
πτώσει τα δύο (2) μέτρα». 

3. Μετά την παράγραφο 5 προστίθεται παράγραφος 6 
έχουσα ως εξής : 

«6. Επιτρέπεται η κατασκευή μέσα στον όγκο της στέ¬ 
γης βοηθητικών χώρων, εφόσον αυτοί αποτελούν ενιαία κα¬ 
τοικία με ηον υποκείμενο όροφο». 

I 

Άρθρο 4. 

α) Οικοδομικές άδειες που έχουν εκδοθεί μέχρι την ημέ¬ 
ρα δημοσίευσης του παρόντος Δ/τος με τους προγενέστερα 
ισχύοντες όρους δόμησης δυνανται να εκτελούνται όπως 
έχουν εκδοθεί υπό τον όρο της υποχρεωτικής στέγης. 

β) Κατ’ εξαίρεση της προηγούμενης παραγράφου οικο¬ 
δομικές άδειες που εκδόθηκαν μέχρι την ημέρα δημοσίευσης 
του παρόντος Δ/τος και αφορούσαν ανέγερση οικοδομών 
στον τομέα IV που αφορά τις περιοχές κεντρικής πλατείας, 
και παραλίας όπως φαίνεται στο σχετικό πρωτότυπο διά¬ 
γραμμα σε κλίμακα 1 : 5.000 του άρθρου 1 του παρόντος 
Δ/γμοίτος, αναθεωρούνται για την προσαρμογή τους στις 
διατάξεις του παρόντος Δ/τος. 

Άρθρο 5. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβέρνήσεως. 

Στον Υπουργό Χωροταξίας,. Οικισμού και Περιβάλλοντος 
αναθέτουμε.τη δημοσίευση και εκτέλεση του παρόντος,Δια¬ 
τάγματος. 

Αθήνα, 16 Φεβρουάριου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

